2015 թ. մարտի 14-ին Թուրքմենաբադի ոստիկանությունը ներխուժեց Բահրամ Հեմդեմովի տուն, որտեղ խաղաղ մթնոլորտում կրոնական հանդիպում էր անցկացվում։ Երեսունութ Վկա ձերբակալվեց ապօրինի կրոնական գործողություն ծավալելու մեղադրանքով։ Ոստիկանները բոլորի նկատմամբ կոպիտ վերաբերմունք դրսևորեցին, 30 Վկայի տուգանեցին և 8 հոգու դատապարտեցին 15 օրվա կալանավորման։ Ավելի ուշ Լեբաբի մարզային դատարանը պրն Հեմդեմովին դատապարտեց 4 տարվա ազատազրկման, որտեղ նրա առողջական վիճակը վատթարացավ Սեյդի ուղղիչ-աշխատանքային հիմնարկի ծանր պայմանների հետևանքով։ Մինչ այժմ համաներումները, որոնք նախագահի հրամանով իրականացվում են տարին մի քանի անգամ, նրա նկատմամբ չեն կիրառվել։